open-index/open-wikipedia-markdown huggingface dataset:
تو ہے پھول میرے گلشن کا

**تو ہے پھول میرے گلشن کا** 1970 کی دہائی کا ایک مقبول پاکستانی گیت ہے۔ گیت کی مقبولیت کی ایک وجہ بچوں کو سلانے کے لیے لوری کے طور پر اس کا استعمال کیا جانا بھی تھا۔ گیت کے بول کچھ یوں ہیں۔ 


تو ہے پھول میرے گلشن کا 
تو ہے چاند میرے آنگن کا 
غم نہ کبھی تیرے پاس آئے 
ٰعمر میری تجھے لگ جائے 

تیرے بدلے میں جیون بھر 
تیرا ہر اک دکھ جھیلوں 
ٰمیں اپنی سب خوشیاں دے کر 
تیرے سارے غم لے لوں 
خوشیوں میں تو لہرائے 
ٰعمر میری تجھے لگ جائے 

تو ہے پھول میرے گلشن کا 
تو ہے چاند میرے آنگن کا 

تیری ِان آنکھوں کے دم سے 
اس گھر میں اُجیارا ہے 
میرے لیے تو اِس دنیا میں 
جان سے بڑھ کے پیارا ہے 
قدم قدم تو سُکھ پائے 
ٰعمر میری تجھے لگ جائے 

تو ہے پھول میرے گلشن کا 
تو ہے چاند میرے آنگن کا 



## بیرونی روابط
* 

زمرہ:1970ء کے نغمے
قطر (ضد ابہام)

**قطر** کا لفظ مندرجہ ذیل معنوں میں استعمال ہوتا ہے:
* قطر مشرق وسطی میں ایک عرب ملک کا نام ہے۔
* قطر علم ہندسہ میں گول دائرہ کے ایک کنارے سے دوسرے کنارے تک مرکز سے گذر کر جانے والی لکیر کو کہتے ہیں۔
ہاؤس موسیقی

**ہاؤس** الیکٹرانک ڈانس موسیقی کا ایک انداز ہے جو شکاگو، الینوئے، ریاستہائے متحدہ امریکا میں 1980ء کی دہائی کے اوائل میں ایجاد ہوا۔ یہ انداز 1980ء دہائی کے وسط میں ابتدائی طور شکاگو کے ڈسکوٹیکس میں مقبول ہوا جہاں افریقی-امریکی، لاطینی-امریکی اور مرد ہم جنس پرست برادریوں کی آمد و رفت زیادہ تھی۔ رفتہ رفتہ یہ امریکا کے دوسرے علاقوں جیسے ڈیٹروئیٹ، نیو یارک شہر، لاس اینجلس اور میامی میں بھی پھیل گئی۔ پھر یہ موسیقی یورپ پہنچ گئی اور بعد ازاں 1990ء کی دہائی کے پہلے نصف میں بین الاقوامی طور پر پاپ اور ڈانس موسیقی کی طرح مقبول ہو گئی۔

ہاؤس موسیقی پر سول اور فنک کی آمیزش والی ڈسکو موسیقی کے عناصر کا بہت گہرا اثر ہے۔

زمرہ:موسیقی
زمرہ:موسیقی میں 1980ء کی دہائی
زمرہ:موسیقی میں 1990ء کی دہائی
زمرہ:موسیقی میں 2000ء کی دہائی
زمرہ:موسیقی میں 2010ء کی دہائی
زمرہ:افریقی امریکی ثقافت
زمرہ:افریقی امریکی موسیقی
زمرہ:بیسویں صدی کی اصناف موسیقی
زمرہ:ویکی ڈیٹا سے مختلف مختصر وضاحت
زمرہ:شکاگو کی موسیقی
زمرہ:رقص موسیقی
زمرہ:اصناف موسیقی
زمرہ:انگریزی الفاظ اور جملے
امریکی خانہ جنگی

**امریکی خانہ جنگی** (1861ء - 1865ء) ریاستہائے متحدہ امریکا کی ریاستوں کے مابین لڑی جانے والی ایک داخلی جنگ تھی۔ جنوب میں واقع گیارہ ریاستوں نے امریکا سے آزادی کا اعلان کر دیا اور شمالی ریاستوں کے خلاف مسلح جنگ لڑی۔ اس تنازع کی بنیادی وجہ امریکا کے افریقی نژاد باشندوں کی غلامی پر ان ریاستوں کا اختلاف رائے تھی۔ شمالی ریاستیں ان غلاموں کو آزاد کر دینا چاہتی تھیں اور غلامی کے خلاف قانون سازی کرکے اسے خلاف قانون قرار دینا چاہتی تھیں۔ جنوبی ریاستوں کی معیشت کا دارومدار کپاس کی کاشت پر تھا اور غلاموں کو اس کاشتکاری میں بھاری مشقت کے لیے استعمال کیا جاتا تھا اس لیے وہ غلامی کا سلسلہ جاری رکھنا چاہتی تھیں۔

یہ صنعتی دور کی اولین جنگوں میں سے ایک ہے جس میں ریل گاڑی، ٹیلیگراف، بھاپ سے چلنے والے بحری جہاز اور صنعتی بنیادوں پر تیار کردہ اسلحہ بڑے پیمانے پر استعمال کیے گئے۔ یہ جنگ امریکا کی تاریخ کی خونی ترین جنگ تھی جس میں لگ بھگ 6,20,000 امریکی سپاہیوں اور عوام کی ایک نامعلوم مگر بہت بڑی تعداد کو جان سے ہاتھ دھونا پڑے۔

جنگ میں شمالی ریاستوں کو ابراہام لنکن کی قیادت میں فتح حاصل ہوئی اور ریاستہائے متحدہ امریکا میں غلامی کا خاتمہ ہو گیا۔

## حوالہ جات

زمرہ:آزادی کی جنگیں
زمرہ:ابراہام لنکن کی صدرات
امریکی خانہ جنگی
زمرہ:انیسویں صدی کے تنازعات
زمرہ:ریاستہائے متحدہ کی جنگیں
زمرہ:ریاستہائے متحدہ کے مخالف بغاوتیں
زمرہ:ریاستہائے متحدہ میں بغاوتیں
زمرہ:ریاستہائے متحدہ میں 1860ء کی دہائی
زمرہ:ویکی ڈیٹا سے مختلف مختصر وضاحت
زمرہ:1860ء کی دہائی کے تنازعات
زمرہ:1861ء کے تنازعات
زمرہ:1862ء کے تنازعات
زمرہ:1863ء کے تنازعات
زمرہ:1864ء کے تنازعات
زمرہ:1865ء کے تنازعات

زمرہ:ابراہام لنکن
زمرہ:امریکی خانہ جنگی
زمرہ:انڈریو جانسن
زمرہ:یولیسس ایس گرانٹ
ژینگ ہی

**ژینگ ہی** (1371ء -1433ء) جن کا اصل نام حاجی محمود شمس الدین تھا، ایک چینی مسلمان سیاح، سفیر اور بحری سالار تھے۔ انھوں نے 1405ء اور 1433ء کے درمیان جنوب مشرقی ایشیا، جنوبی ایشیا اور مشرقی افریقہ کو بھیجی جانے والی کئی بحری مہمات کی قیادت کی۔ انھیں عربی اور چینی دونوں زبانوں پر عبور تھا۔

ان کے جد امجد سید اجل شمس الدین ایرانی النسل تھے جو منگول دورِ حکومت میں چین کے صوبہ یوننان کے گورنر بنائے گئے۔ یوننان ہی میں ژینگ ہی کی پیدائش ہوئی۔

1405ء اور 1433ء کے درمیان چین کی مِنگ حکومت نے سات بحری مہمات بحر ہند کے مختلف ساحلوں کی طرف بھیجیں۔ ژینگ ہی کو ان مہمات اور ان پر جانے فوجی دستوں کا سالار بنایا گیا۔ ان میں سے صرف پہلی مہم میں 317 جہاز اور 28000 فوجی اور دیگر کارکن شامل تھے۔ ژینگ ہی ان مہمات میں عرب، برونائی، مشرقی افریقہ، ہندوستان، جزائر ملایا اور تھائی لینڈ گئے۔ ژینگ نے مقامی حکمرانوں کو سونے، چاندی، چینی برتنوں اور ریشم کے تحائف پیش کیے جبکہ مختلف مقامی بادشاہوں نے انھیں شتر مرغ، زیبرے، اونٹ، ہاتھی دانت اور زرافے تحفے میں دیے۔

## نگار خانہ

File:Zheng He's tomb, Nanjing.jpg|
File:Museum in honour of Zheng He in Nanjing.jpeg|
File:Zheng He Gallery in Malacca.JPG|
File:Admiral Zhenghe.jpg|


## حوالہ جات

زمرہ:1371ء کی پیدائشیں
زمرہ:1433ء کی وفیات
زمرہ:پندرہویں صدی کی چینی شخصیات
زمرہ:پندرہویں صدی کے مستکشفین
زمرہ:تاریخ کیرلا
زمرہ:چودہویں صدی کی چینی شخصیات
زمرہ:چین کی تاریخ بحریہ
زمرہ:چینی امیر البحر
زمرہ:چینی جغرافیہ دان
زمرہ:چینی سفارتکار
زمرہ:چینی شخصیات
زمرہ:چینی مسلمان
زمرہ:حوئی قوم
زمرہ:قدیم جغرافیہ دان
زمرہ:قرون وسطی کے مسلم سیاح سفرنامہ نگار
زمرہ:کونمینگ کی شخصیات
زمرہ:افریقا کے مہم جو
زمرہ:ایشیا کے مہم جو
زمرہ:منگ خاندان کی شخصیات
زمرہ:یوننان کے سائنس دان
زمرہ:1430ء کی دہائی کی وفیات
زمرہ:ویکی ڈیٹا سے مختلف مختصر وضاحت
زمرہ:سمندر میں تدفین
ایبٹس فورڈ، برٹش کولمبیا

**ایبٹس فورڈ** نامی شہر کینیڈا کے صوبے برٹش کولمبیا میں وادئ فریزر میں واقع ہے۔ یہ شہر برٹش کولمبیا کی پانچویں بڑی بلدیہ ہے۔ یہاں 1,23,864 افراد آباد ہیں۔ ایبٹس فورڈ رقبے کے اعتبار سے برٹش کولمبیا کی سب سے بڑی بلدیہ ہے۔ یہاں یونیورسٹی آف فریزر ویلی اور ایبٹس فورڈ انٹرنیشل ائیرپورٹ بھی واقع ہے جہاں ایبٹس فورڈ کا بین الاقوامی فضائی شو منعقد ہوتا ہے۔ شہر کی جنوبی سرحد امریکہ اور کینیڈا کی سرحد پر واقع ہے۔ شہر کے شمال میں فریزر دریا اور مشن، چلی ویک مشرق اور لنگلے مغرب کی جانب واقع ہے۔ شہر کے زیادہ تر خوبصورت مناظر ماؤنٹ بیکر اور کوسٹ ماؤنٹین میں واقع ہیں۔ 

## تاریخ
پہلے پہل یہاں نوآبادیاتی ترقیاتی کام برطانوی شاہی انجینئروں نے شروع کیے جب یہاں 1858 میں دریائے فریزر کے کنارے سونے کی تلاش کی مہم شروع ہوئی۔ اسی وجہ سے یہاں ییل سڑک بنائی گئی جو فریزر دریا کی وادی کو جانے والا پہلا راستہ بنا۔ یہاں آبادی بڑھتی گئی اور مکھن، دودھ اور تمباکو کی پیداوار بھی 1860 کی دہائی کے اواخر میں بڑھنے لگی۔ 1889 میں سابقہ برطانوی شاہی انجینئر جان کننگھم میکلور نے تاج برطانیہ کو درخواست دے کر 160 مربع ایکڑ کا رقبہ حاصل کیا جو اب ایبٹس فورڈ کہلاتا ہے۔ میکلور نے اس جگہ کو اپنے خاندانی دوست ہیری ایبٹ کے نام پر ایبٹس فورڈ کہا جو کینیڈا پیسیفک ریلوے کے ایک حصے کا سپرنٹنڈنٹ تھا۔ 

## حکومت
ایبٹس فورڈ کے شہر پر کونسل اور مینجر کا نظام چلتا ہے۔ شہر کے سرکاری نشان اور جھنڈا ایک ہی ہیں۔ اس پر موجود ایک صلیب نما سیدھا نشان موجود ہے جو دو سڑکوں کے سنگم پر اس شہر کی موجودگی کو ظاہر کرتا ہے۔ اس صلیب نما نشان کے بیچوں بیچ توت فرنگی یعنی سٹرابیری کا پھول بنا ہوا ہے جو مقامی سطح پر ان بیریوں کی صنعت کو ظاہر کرتا ہے۔ 

## آبادی
ایبٹس فورڈ میں کینیڈا بھر میں اقلیتوں کی تیسری بڑی تعداد آباد ہے۔ دیگر دو علاقے گریٹر ٹورنٹو ایریا اور میٹرو وینکوور ہیں۔ سب سے بڑا نسلی گروہ سفید فام یورپی ہیں جو کل آبادی کے تقریباً 80 فیصد پر مشتمل ہیں۔ ان میں جرمن، ولندیزی، سکینڈے نیوین، انگریز، سکاٹش، آئرش، ہنگری نژاد، روسی اور پولش شامل ہیں۔ دوسرے بڑے نسلی گروہ میں جنوب ایشیائی شامل ہیں جن میں ہندوستان، پاکستان، بنگلہ دیش اور سری لنکن شامل ہیں۔ یہ کل آبادی کے 15 فیصد سے کچھ کم ہیں۔ اس کے بعد 5 فیصد سے بھی کم افراد جنوب مشرقی ایشیائی ہیں۔ مقامی قبائل کی تعداد بمشکل 3.5 فیصد ہے۔ یہ مقامی قبائل امریکا اور کینیڈا سے تعلق رکھتے ہیں۔ 
آبادی کا تقریباً 24 فیصد حصہ کینیڈا سے باہر پیدا ہوا تھا۔ 
یہاں کی کل آبادی 131827 افراد ہے۔ یہاں عمارات کی تعداد 45286 ہے۔ یہاں کا کل رقبہ 359.36 مربع کلومیٹر ہے۔ آبادی کی گنجانیت 344.7 افراد فی مربع کلومیٹر ہے۔ فی گھر آمدنی کی سالانہ شرح 56165 ڈالر ہے۔ 

## معیشت
شہر کے 62 فیصد افراد شہر ہی میں کام کرتے ہیں۔ بقیہ افراد مشن، چیل ویک یا وینکوور اور اس کے مضافات میں کام کرتے ہیں۔ 
چوتھائی سے زیادہ افراد ایبٹس فورڈ میں کام کرنے دیگر جگہوں سے آتی ہے۔ 
یہاں کی اہم صنعتوں میں زراعت، ذرائع مواصلات، اشیا کی تیاری اور ان کی فروخت شامل ہیں۔ یہاں وفاقی طرز کی تین جیلیں موجود ہیں۔ ہوائی جہازوں سے منسلک صنعت بھی تیزی سے بڑھ رہی ہے۔ 

## جڑواں شہر
* 

زمرہ:1892ء میں آباد ہونے والے مقامات
زمرہ:برٹش کولمبیا کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:ایبٹس فورڈ، برٹش کولمبیا
مساوات (ریاضی)

thumb|بائیں|Table of the equality binary relation

**مساواتی** سے مراد اقداری طور پر اسی حالت میں ہونے کے ہیں۔ رسماً، مساواتی (یا "شناختی تعلق") ایک طاقم *X* پر تثنیہ تعلق ہے جو یوں تعریف ہوئے ہے
:\{(x, x)\;|\;x\in X\}.

شناخت تعلق ایک طاقم پر معادلہ تعلق کا زیادہ جامع تصور ہے: ایسے تثنیہ تعلقات جو منعکسہ، متناضر اور متعدی ہویں۔ مساواتی کا تعلق متناظر شکن بھی ہے۔ یہ چار خوائص کسی بھی طاقم *S* پر منفردً مساواتی تعلق کو جبر کرتے ہیں اور مساواتی کو *S* پر واحد تعلق بناتے ہیں جو مساواتی تعلق ہونے کے علاوہ جُزوی مرتب بھی ہے۔ اس سے اخذ ہوتا ہے کہ مساواتی کسی بھی طاقم *S* پر سب سے چھوٹا معادلہ تعلق ہے، ان معنوں میں کہ یہ *S* پر کسی بھی معادلہ تعلق کا ذیلی طاقم ہے۔

ایک مساوات سادہً ایسی منطقی ؟؟ کہی ہے کہ دو اظہاریہ کا آپس میں مساواتی کا تعلق ہے۔

زمرہ:تثنیہ تعلقات
زمرہ:ابتدائی حساب
زمرہ:ابتدائی ریاضیات
زمرہ:ریاضیاتی تعلقات
زمرہ:شناخت
زمرہ:منطق ریاضیات
زمرہ:ویکی ڈیٹا سے مختلف مختصر وضاحت
زمرہ:ریاضیاتی اصطلاحیات
زمرہ:ریاضیات
زمرہ:ہندسہ
زمرہ:مساوات (ریاضیات)
پرنس جارج، برٹش کولمبیا

**پرنس جارج** نامی شہر جس کی کل آبادی 80981 افراد پر مشتمل ہے، کینیڈا کے صوبے برٹش کولمبیا کے شمال میں واقع ہے اور اسے برٹش کولمبیا کا شمالی دار الخلافہ بھی کہتے ہیں۔ فریزر اور نچیکو دریاؤں کے سنگم پر واقع اور ہائی وے نمبر 16 اور 97 کے سنگم پر موجود یہ شہر صوبے کی معیشت اور ثقافت میں اہم کردار ادا کرتا ہے۔

## معیشت
پرنس جارج کی معیشت 21ویں صدی میں خدمات کے شعبے کی مرہون منت ہے۔ ناردرن ہیلتھ اتھارٹی جو پرنس جارج میں قائم ہے، سالانہ 45 کروڑ ڈالر کا بجٹ رکھتی ہے اور اس کی سرمایہ کاری 10 کروڑ ڈالر سے زیادہ ہے۔

شہری معیشت میں تعلیم کے شعبے سے بھی کافی رقم آتی ہے۔ تعلیم کے شعبے سے شہری معیشت میں سالانہ 78 کروڑ ڈالر سے زیادہ شامل ہوتے ہیں۔
20ویں صدی کے دوران مقامی معیشت پر جنگلات اور اس سے متعلقہ صنعتوں کا غلبہ رہا تھا۔ اس میں پلائی وڈ بنانے والے، بہت ساری آرا ملیں اور لکڑی کے گودے کی تین فیکٹریاں اہم آجرین اور صارفین کا درجہ رکھتی تھیں۔ 1980 اور 1990 کی دہائیوں میں آنے والے ماؤنٹین پائن بگ کی وباء نے اس صنعت میں عارضی طور پر تیزی پیدا کی کیونکہ بے شمار اداروں نے سوکھے ہوئے درختون کو کاٹنے کے ٹھیکے لینے شروع کر دیے۔ معدنیات کی تلاش اور کان کنی اب اس علاقے کے مستقبل میں اہم حیثیت رکھتی ہیں۔ ایک اندازے کے مطابق نچاکو بیسن کے علاقے میں 50 لاکھ بیرل سے زیادہ خام تیل موجود ہے۔
دیگر اہم صنعتوں میں دو کیمیائی مواد تیار کرنے والے کارخانے، شراب کی فیکٹری، ڈیری، مشینیں بیچنے والی دکانیں، المونیم کی کشتیاں بنانے والی کمپنیاں، لکڑی کے تنوں سے گھر بنانے والی کمپنیاں اور جنگلات سے متعلق صنتعیں شامل ہیں۔ 
## ذرائع نقل و حمل
ہائی وے نمبر 16 اور 97 کے سنگم پر واقع ہونے کی وجہ سے پرنس جارج شمالی برٹش کولمبیا کا اہم مرکز ہے۔ گرے ہاؤنڈ کی جانب سے یہاں بسیں چلتی ہیں جو وینکوور سے لے کر پرنس رُپرٹ، ایڈمنٹن اور فورٹ سینٹ جان تک جاتی ہیں۔
یہاں ایک بندرگاہ بھی موجود ہے جہاں کینیڈین ریلوے سفری سہولیات مہیا کرتی ہے۔
پرنس جارج کا ہوائی اڈا شہر سے 7 کلومیٹر دور ہے جہاں کسٹم کی سہولیات بھی موجود ہیں۔ 
کینیڈین نیشنل ریلوے کی جانب سے یہاں مال برداری کی سہولیات مہیا کی جاتی ہیں اور وی آئی اے بھی یہاں کام کرتی ہے۔

زمرہ:برٹش کولمبیا کے شہر
زمرہ:کامنز زمرہ جس کا ربط ویکی ڈیٹا پر ہے
زمرہ:1807ء میں آباد ہونے والے مقامات
زمرہ:ویکی ڈیٹا سے مطابقت رکھنے والی مختصر تفصیل
زمرہ:اونٹاریو کے شہر
زمرہ:کینیڈا میں 1807ء
زمرہ:کینیڈا میں انیسویں صدی
زمرہ:1806ء میں آباد ہونے والے مقامات
زمرہ:کینیڈا میں یونیورسٹی شہر
چلی ویک، برٹش کولمبیا

**چلی وک** نامی شہر کینیڈا کے صوبے برٹش کولمبیا میں واقع ہے۔ یہ شہر تقریباً 80000 افراد پر مشتمل اورزرعی نوعیت کا ہے۔ چلی وک کو فریزر دریا کی وادی میں موجود دوسرا بڑا شہر کہا جاتا ہے۔ یہ شہر پہاڑوں سے گھرا ہوا ہے اور یہاں ڈھیروں تفریحی پارک موجود ہیں۔ بیرون خانہ کھیلوں جیسا کہ پہاڑوں پر چڑھنا، گھڑسواری، سائیکل سواری، کیمپنگ، مچھلی کا شکار اور گالف وغیرہ کا اہم مرکز ہے۔ فریزی ویلی ریجنل ڈسٹرکٹ کے صدر دفاتر بھی یہاں موجود ہیں۔
## تاریخ
5000 سے 10000 سال قبل یہاں مقامی قبائل آ کر آباد ہوئے۔ یورپیوں سے پہلی بار سامنا ہونے پر ان لوگوں کی تعداد اس علاقے میں 30000 سے زیادہ تھی۔
1857 میں فریزر کھائیوں میں سونا دریافت ہوا۔ 1858 تک 30000 سے زیادہ افراد سونے نکالنے یہاں پہنچ گئے تھے۔ ان کی اکثریت چلی ویک علاقے سے ہو کر یہاں پہنچی۔ 1860 کی دہائی میں یہاں بہت سارے فارم بننا شروع ہو گئے تھے۔
1873 میں چلی ویک ٹاؤن شپ بنائی گئی جو صوبے کی تیسری بلدیہ تھی۔ ابتدا میں ساری آبادی فریزر دریا کے کنارے تک محدود تھی کیونکہ یہاں کا اہم ذریع آمد و رفت دخانی کشتیاں تھیں۔ 
## جغرافیہ
چلی ویک دریائے فریزر کی بالائی وادی میں واقع ہے۔ وینکوور یہاں سے 100 کلومیٹر مغرب میں ٹرانس کینیڈا ہائی وے پر واقع ہے۔، شہر کے شمال میں دریائے فریزر اور جنوب میں کینیڈا اور امریکا کی بین الاقوامی سرحد ہے۔
چاروں اطراف سے فلک بوس پہاڑی چوٹیوں سے گھرا ہوا اور بپھرے ہوئے دریاؤں کی موجودگی سے چلی ویک قدرتی مناظر سے مالا مال ہے۔ بعض افراد اس شہر کو "غلط طریقے سے بسائے اور پھیلتے ہوئے شہر کی بہترین مثال" مانتے ہیں۔ 
## موسم
چلی ویک کا موسم معتدل نوعیت کا ہے اور یہاں موسم کم ہی شدید نوعیت کا ہوتا ہے۔ اس وجہ سے مختلف فصلوں اور دیگر زرعی اجناس کی پیداوار کے لیے بہترین آب و ہوا رکھتا ہے۔ یہاں کا کم سے کم درجہ حرارت 1968 میں منفی 21.7 ڈگری جبکہ زیادہ سے زیادہ درجہ حرارت 29 جولائی 2009 میں 38.2 ریکارڈ کیا گیا۔ برف کی نسبت یہاں بارش بہت زیادہ ہوتی ہے تاہم برف کی زیادہ تر مقدار آس پاس موجود پہاڑوں پر ہی گرتی ہے۔
## آبادی
اعداد و شمار کے محکمے کے مطابق یہاں کی کل آبادی 2006 میں 69217 نفوس پر مشتمل تھی۔ 
## معیشت
چلی ویک کی معیشت کا دار و مدار زراعت، خام مال سے اشیاء کی تیاری اور سیاحت پر ہے۔ اس کے علاوہ یہاں مچھلی کے شکار، گالف، پہاڑوں پر چڑھائی اور سال بھر ہونے والی وائٹ واٹر رافٹنگ یعنی تیز رفتار پہاڑی نالوں اور دریاؤں میں ہلکی کشتی کے ذریعے سفر اہم ہیں۔

زمرہ:برٹش کولمبیا کے شہر
زمرہ:کامنز زمرہ جس کا ربط ویکی ڈیٹا پر ہے
نقل و حمل سلامتی انتظام

**نقل و حمل سلامتی انتظام** امریکا کے محکمہ گھرستان سلامتی کی ایک شاخ ہے جو امریکا میں تمام نقل و حمل کے سلامتی کی ذمہ دار ہے۔ یہ تنظیم 2001ء میں نو گیارہ حملوں کے بعد ہوائی سفر کو محفوظ بنانے کے لیے بنائی گئی اور امریکی محکمہ نقل و حمل کے زیر تھی۔ 2003ء میں یہ محکمہ گھرستان سلامتی کے زیر دے دی گئی۔

2010ء میں تنظیم نے ہوائی اڈوں پر نئے مفراس متعارف کرائے جو مسافروں کے کپڑوں کے نیچے تک ان کے جسموں کو دیکھ سکتے ہیں۔ اس کے علاوہ اس تنظیم کے اہلکار مسافروں کے جسموں کو ہاتھوں سے ٹٹول بجا کر بھی جانچتے ہیں
کہ کوئی ممنوعہ چیز لے کر جہاز پر نہ چڑھ جائے اور اس طرح گھرستان کے لیے خطرہ ثابت ہو۔ ہوائی اڈوں کے بعد یہ تنظیم اپنا دائرہ کار قطار اڈوں اور دوسرے ذرائع نقل و حمل تک وسیع کرنے کا ارادہ رکھتی ہے۔
اس کی سربراہ کو مزاحاً بڑی بہن کہا جاتا ہے۔
تنظیم پر تنقید کرنے والے ہوائی اہلکاروں کو سزا دی جاتی ہے۔

زمرہ:2001ء میں قائم ہونے والے حکومتی شعبے
زمرہ:براعظم امریکا
زمرہ:حق تلفیاں و دہشتگردیاں
زمرہ:ریاستہائے متحدہ میں نقل و حمل
زمرہ:ریاستہائے متحدہ میں 2001ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
زمرہ:2003ء میں قائم ہونے والی تنظیمیں
زمرہ:سلامتی نقل و حمل
زمرہ:11 ستمبر کے حملوں کے بعد کا نتیجہ
کملوپس

تصغیر|کملوپس، برٹش کولمبیا
**کملوپس** نامی شہر کینیڈا کے صوبے برٹش کولمبیا کے جنوب وسطی علاقے میں واقع ہے۔ یہ شہر تھامپسن دریا کی دو شاخوں کے سنگم پر جھیل کملوپس کے پاس واقع ہے۔ اس کے آس پاس کا علاقہ عام طور پر تھامپسن کنٹری کہلاتا ہے۔ کینیڈا کے 100 بڑے شہروں میں یہ 37واں بڑا شہر ہے۔ 2006 میں یہاں کی کل آبادی 92882 افراد تھی۔
## ذرائع نقل و حمل
کملوپس علاقے میں ذرائع نقل و حمل کے مرکز کے طور پر بھی کام کرتا ہے۔ یہاں سے ہائی وے نمبر 5 اور 97 سی، ٹرانس کینیڈا ہائی وے اور ییلو ہیڈ ہائی وے گذرتی ہیں۔
کملوپس کے ریلوے اسٹیشن پر ہفتے میں تین دن ٹرینیں چلتی ہیں۔
کملوپس کا اپنا ہوائی اڈا بھی ہے جہاں ائیر کینیڈا، ویسٹ جیٹ، سینٹریل ماؤنٹین ائیر اور پیسیفک کوسٹل ائیرلائنز فضائی سفر کی سہولیات مہیا کرتی ہیں۔

## جغرافیہ اور محل وقوع
کملوپس وادئ تھامپسن میں واقع ہے جو دریائے تھامپسن کے شمالی اور جنوبی شاخوں کے سنگم کے مقام پر ہے۔ شہر کے مضافات دریا کی شاخوں کے کنارے بارہ کلومیٹر سے زیادہ پھیلے ہوئے ہیں۔
## موسم
کملوپس کا موسم نیم بنجر قسم کا ہے کیونکہ یہ رین شیڈو کے علاقے میں واقع ہے۔ سردیوں کا موسم نسبتاً معتدل اور مختصر ہوتا ہے۔ تاہم درجہ حرارت منفی 30 ڈگری تک بھی جا سکتا ہے۔
گرمیوں کا موسم طویل، خشک اور گرم تر ہوتا ہے۔ جولائی کا اوسط زیادہ سے زیادہ درجہ حرارت 29 ڈگری رہتا ہے۔
بہار کا موسم بہت جلدی آتا ہے اور کبھی کبھار تو فروری میں ہی بہار شروع ہو جاتی ہے۔ خزاں کا موسم خوشگوار اور عموماً خشک رہتا ہے۔

## جڑواں شہر
* بیکولڈ، فلپائن
* اوجی، جاپان
* سان کرسٹوبل، وینزویلا

زمرہ:1811ء میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:برٹش کولمبیا کے شہر
زمرہ:ویکی ڈیٹا سے مطابقت رکھنے والی مختصر تفصیل
کیلونا، برٹش کولمبیا

**کیلونا** نامی شہر کینیڈا کے صوبے برٹش کولمبیا میں اوکناگن نامی وادی میں واقع ہے۔ 2006 کی مردم شماری کے مطابق اس کی کل آبادی 1,06,707 افراد پر مشتمل تھی۔ مقامی زبان میں اس شہر کے نام کا مطلب گرزلی ریچھ ہے۔ کینیڈا میں یہ 22 واں بڑا شہر ہے۔

## تاریخ
فرانسیسی رومن کیتھولک پادری چارلس ایم پنڈوسے یہاں آباد ہونے والا پہلا یورپی تھا۔ کیلونا کو 1905ء میں شہر کا درجہ دیا گیا۔

## معیشت
کیلونا میں خدمات کا شعبہ معاشی اعتبار سے اہم ترین ہے۔ سیاحتی حوالے سے اوکناگن وادی میں یہ سب سے بڑا شہر ہے۔ گرمیوں میں کشتی رانی، گالف، پہاڑوں پر چڑھنا اور سائیکل سواری جبکہ سردیوں میں الپائن سکیئنگ اور نارڈک سکیئنگ مرغوب ترین مشاغل ہیں۔ یہاں بننے والی شرابیں بین الاقوامی طور پر مشہور ہیں۔ شہر کے ارد گرد اور جنوب میں انگوروں کے باغات ہیں اور شراب کشید کرنے کے کارخانوں کے لیے بہترین شمار ہوتے ہیں۔ کیلونا میں سن رائپ نامی کمپنی موجود ہے جو پھلوں کے رس اور کھانے پینے کی اشیاء بنانے کے لیے مشہور ہے۔
اوکناگن کالج اور یونیورسٹی آف برٹش کولمبیا اوکناگن اعلٰی تعلیم کے لیے اہم مراکز ہیں۔ اوکناگن کالج میں 5000 کل وقتی طلبہ پڑھتے ہیں۔ یونیورسٹی آف برٹش کولمبیا اوکناگن میں 6000 کل وقتی طلبہ پڑھتے ہیں۔

## آبادی
2001 کی مردم شماری کے مطابق یہاں کی کل آبادی 96288 افراد پر مشتمل تھی۔

## سفری سہولیات

### شاہراہیں
بہت سالوں تک شہر سے صرف ایک ہی شاہراہ گذرتی تھی جو ہائی وے نمبر 97 تھی۔ یہ شاہراہ مناسب حالت میں ہے تاہم اس سے جڑنے والی سڑکیں پر پیچ اور سست رفتار ہیں۔

اوکناگن وادی وینکوور کے رہائشیوں کے لیے اہم تفریح گاہ ہے۔ 1986 میں یہاں وینکوور تک ایک فری وے بنائی گئی جس سے دونوں شہروں کی مسافت 2 گھنٹے کم ہو گئی ہے۔ اب یہ 425 کلومیٹر کا فاصلہ آسانی سے 4 گھنٹوں میں طے ہو جاتا ہے۔ ہائی وے نمبر 33 جو ہائی وے نمبر 97 کو ملاتی ہے، جنوب مشرق سے شہر میں داخلے اور اخراج کا ایک ذریعہ ہے۔

### ہوائی سفر
کیلونا انٹرنیشنل ائیرپورٹ شہر کے مرکز کے شمال میں واقع ہے اور یہاں سے کیلگری، ایڈمنٹن، ٹورنٹو، وینکوور، وکٹوریا، لاس ویگاس، ہونولولو اور سیئٹل کو پروازیں جاتی ہیں۔

## موسم
کیلونا کا موسم نیم بنجر اور کانٹی نینٹل نوعیت کا ہے۔ یہاں کا موسم دیگر شہروں کی نسبت خشک اور معتدل رہتا ہے۔ سالانہ اوسط درجہ حرارت 7.7 ڈگری رہتا ہے۔ جنوری کا اوسط درجہ حرارت منفی 3.8 اور جولائی کا اوسط درجہ حرارت 19.1 رہتا ہے۔

## جڑواں شہر
کیلونا کے دو جڑواں شہر ہیں جو درج ذیل ہیں:
* 
* 

زمرہ:1879ء میں آباد ہونے والے مقامات
زمرہ:برٹش کولمبیا کے شہر
زمرہ:برٹش کولمبیا میں 1879ء کی تاسیسات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
نانائیمو، برٹش کولمبیا

نانائیمو نامی شہر کینیڈا کے صوبے برٹش کولمبیا میں واقع ہے۔ اس شہر کو وینکوور جزیرے کا دوسرا بڑا شہر ہونے کا اعزاز حاصل ہے۔ اسے دنیا بھر میں باتھ ٹب ریسنگ کا صدر مقام اور ساحلی بندرگاہ کا شہر کہا جاتا ہے۔ اسے بعض اوقات مرکزی شہر بھی کہتے ہیں کیونکہ یہ جزیرے کے وسط میں واقع ہے۔ اسے "ہب، ٹب اور پب سٹی" بھی کہتے ہیں۔ 
## محل وقوع اور جغرافیہ
وینکوور جزیرے پر واقع یہ شہر وکٹوریہ شہر سے 110 کلومیٹر شمال مغرب میں واقع ہے اور وینکوور سے اس کا فاصلہ 55 کلومیٹر ہے۔ 
## نقل و حمل
نانائیمو میں تین ہوائی اڈے کام کرتے ہیں۔ ان کے نام نانائیمو ائیرپورٹ جو وینکوور کے لیے، نانائیمو ہاربر واٹر ائیرپورٹ جو وینکوور کی بندرگاہ اور نانائیمو لانگ لیک واٹر ائیرپورٹ ہیں۔ نانائیمو میں برٹش کولمبیا فیری کے تین ٹرمینل ہیں۔ اس کے علاوہ یہاں ٹرین بھی چلتی ہے جو جنوب میں وکٹوریا اور شمال میں کورٹینی کو ملاتی ہے۔ 
ہائی وے 1، 19 اور 19 اے شہر سے گذرتی ہیں۔ نانائیمو ریجنل ٹرانزٹ شہر میں بس کی سروس مہیا کرتی ہے۔
## آبادی
نانائیمو کی آبادی 2006 میں 78692 افراد تھی۔ 
## معیشت
معاشی طور پر اصل آمدنی کوئلے کی کان کنی سے ہوتی تھی تاہم جنگلات سے متعلقہ صنعت بھی 1960 کی دہائی میں اہمیت اختیار کر گئی ہے۔ 1958 میں یہاں درختوں کے گودے کا کارخانہ لگایا گیا تھا جو میکملن بلوڈیل پلپ مل ہرمیک کے نام سے مشہور ہوئی۔ آج اس کارخانے کے مالک اس کے کارکن اور سرمایہ کار ہیں۔ یہ کارخانہ مقامی معیشت کو روزانہ پانچ لاکھ ڈالر سے زیادہ مہیا کرتا ہے۔ سب سے بڑا آجر صوبائی حکومت ہے جبکہ دوسرا بڑا آجر این سی او گروپ کال سینٹر ہے۔ خدمات، پرچون اور سیاحت بھی مقامی معیشت میں اہم کردار ادا کرتی ہیں۔

زمرہ:برٹش کولمبیا کے شہر
زمرہ:1853ء میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
ورنون، برٹش کولمبیا

**ورنون** کا شہر کینیڈا کے صوبے برٹش کولمبیا کے جنوب وسطی علاقے میں واقع ہے۔ اس شہر کا نام صوبے کی قانون ساز اسمبلی کے ایک سابقہ رکن کے نام پر رکھا گیا تھا۔ ورنون کے شہر کو 30 دسمبر 1892 میں بسایا گیا۔ 2006 کی مردم شماری کے مطابق یہاں کی کل آبادی 35,944 افراد پر مشتمل ہے۔ 2005 کے ایک سروے میں اس شہر کو شمالی امریکا کے چھ بہترین رہائشی شہروں میں سے ایک شمار کیا گیا تھا۔

## تاریخ
ابتدا میں یہاں سالش لوگ رہتے تھے۔ کھالوں کے تاجر 1811 میں آنے لگے۔ آبادکاری کی ابتدا سوان جھیل کے کنارے سے شروع ہوئی۔ اگلی چند دہائیوں میں حفاظتی چوکیوں کے قیام کی وجہ سے یہاں کی آبادی تیزی سے بڑھتی گئی۔ آس پاس کی کھائیوں میں سونے کی دریافت سے عارضی طور پر کان کنی کا آغاز ہوا اور پھر گلہ بانی کا رحجان پرورش پانے لگا۔ مقامی لوگوں نے مشنریوں کی آمد کو پسند کیا۔ پادری ڈوریو نے سوان جھیل اور لانگ جھیل کے سنگم پر ایک جھونپڑا بنایا جو یہاں کے پہلے سفید فام آباد کار لوک گیرارڈ کے ساتھ واقع تھا۔ 1890 میں سمکوس سے اوکناگن لینڈنگ تک ٹرین کی ایک شاخ بچھانے کا اجازت نامہ جاری ہوا۔ آس پاس کے علاقوں میں گندم کی کاشت کاری اہم درجہ اختیار کر گئی۔ پہلے نمبر پر اہم ترین پیشہ مویشی پالنا تھا۔ پھلوں کے اگانے کی حوصلہ افزائی کی گئی جس سے بہت سارے برطانوں خاندان آ کر آباد ہوئے۔

## ذرائع نقل و حمل
ورنون سے تین بین الصوبائی شاہراہیں گذرتی ہیں جو ہائی وے نمبر 97، ہائی وے نمبر 97 اے اور ہائی وے نمبر 6 ہیں۔ 
ورنون کا اپنا علاقائی ائیرپورٹ ہے جسے ورنون ریجنل ائیرپورٹ کہا جاتا ہے۔ اس وقت یہاں باقاعدہ کوئی پروازیں نہیں آتیں اور شہری ہوابازی کے لیے اسے استعمال کیا جاتا ہے۔

## جڑواں شہر
ورنون کے درج ذیل جڑواں شہر ہیں:
* 
* 
* 
* 
* 

زمرہ:1892ء میں آباد ہونے والے مقامات
زمرہ:برٹش کولمبیا کے شہر
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
یک درجی مساوات

تصغیر|300px|Graph sample of linear equations.
**لکیری مساوات** ایسی الجبرائی مساوات ہے جس کی ہر اصطلاح یا تو دائم ہوتی ہے یا پھر دائم اور منفردہ متغیر (پہلی طاقت کا) کا حاصل ضرب۔

زمرہ:ابتدائی الجبرا
زمرہ:ریاضیاتی مساوات
زمرہ:معادلات
زمرہ:ویکی ڈیٹا سے مطابقت رکھنے والی مختصر تفصیل
زمرہ:خطی الجبرا
زمرہ:ریاضیات
2011ء

__NOTOC__

## جنورى

### واقعات
* 4 جنوری - پنجاب، پاکستان کے گورنر سلمان تاثیر پر قاتلانہ حملہ۔ 
### وفات
* 4 جنوری - پنجاب، پاکستان کے گورنر سلمان تاثیر کا ان کے اپنے ہی محافظ کے ہاتھوں قتل۔ 
* 28 جنوری - مظفر وارثی، پاکستانی شاعر اور نعت خواں کا انتقال

## فرورى
## مارچ
## اپريل
## مئی
* اسامہ بن لادن 1 2011ء مئی کو ایبٹ آباد میں مارا گیا تھا۔
## جون
## جولائی
## اگست
## ستمبر
* 24 ستمبر - تحریک منہاج القرآن، برطانیہ کے زیراہتمام ویمبلے ایرینا لندن میں عالمی امن کے قیام، بین المذاہب رواداری کے فروغ اور انتہاء پسندی اور دہشت گردی کے خاتمے کے لیے عالمی امن برائے انسانیت کانفرنس منعقد ہوئی، جس میں چھ مذاہب مسلم، مسیحی، یہودی، ہندو، سکھ اور بدھ مت کے رہنماؤں سمیت 12,000 افراد شریک ہوئے۔

## اکتوبر
## نومبر
## دسمبر


## حوالہ جات

زمرہ:2011ء
زمرہ:کامنز زمرہ جس کا ربط ویکی ڈیٹا پر ہے
زمرہ:دیباچۂ ویکیپیڈیا کی صفائی
کورٹینی، برٹش کولمبیا

تصغیر|کورٹینی، برٹش کولمبیا
کورٹینی کا شہر وینکوور کے جزیرے کے مشرقی ساحل پر واقع ہے۔ یہ جزیرہ اور یہ شہر کینیڈا کے صوبے برٹش کولمبیا میں واقع ہیں۔ 

## جغرافیہ
کینیڈا کے اعداد و شمار کے محکمے کے مطابق شہر کا کل رقبہ 17 اعشاریہ 2 مربع کلومیٹر ہے۔ 19 اے ہائی سے شہر کے درمیان سے گذرتی ہے۔

## آبادی
2006 کی مردم شماری کے مطابق یہاں کی کل آبادی 21940 نفوس پر مشتمل تھی۔ یہاں کل 7995 گھر اور 5160 خاندان آباد ہیں۔ آبادی کی گنجانیت کی شرح 822 اعشاریہ 3 افراد فی مربع کلومیٹر ہے۔ تقریباً 94 فیصد آبادی سفید فام جبکہ دیگر آبادی میں ایشیائی النسل، قدیم مقامی قبائل، سیاہ فام اور مخلوط النسل افراد ہیں۔ 
سالانہ آمدنی 19716 ڈالر فی کس ہے۔
زمرہ:کامنز زمرہ جس کا ربط ویکی ڈیٹا پر ہے
زمرہ:برٹش کولمبیا کے شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:برٹش کولمبیا
کیلونا معاہدہ

**کیلونا معاہدہ** ان اتفاقات کے سلسلہ کو کہے ہیں حو حکومت کینیڈا، صوبوں کے وزراء، علاقائی رہنماں اور کینڈا کے پانچ اصل باشندہ تنظیموں کے درمیان طے پائے۔ ان کا مقصد سرکاری خرچ سے اصل باشندوں کی تعلیم، ملازمت اور رہائشی حالات کو بہتر بنانا تھا۔

یہ اتفاق 18 مہینے کی گفت و شنید کے بعد کیلونا، برٹش کولمبیا میں نومبر 2005ء میں اقرار پایا۔ اس معاہدہ کا روح و رواں کینڈا کا وزیر اعظم پال مارٹن تھا، مگر پال مارٹن کو انتخابات میں شکشت کے بعد آنے والے وزیر اعظم اسٹیفن ہارپر نے اس معاہدہ کی دھجیاں اڑا دیں۔

زمرہ:2006ء میں کینیڈا
زمرہ:کینیڈا
زمرہ:پہلی اقوام کی تاریخ
زمرہ:2005ء میں کینیڈا
زمرہ:حکومت کینیڈا
زمرہ:کینیڈا میں اکیسویں صدی
زمرہ:کینیڈا کی سیاسی تاریخ
زمرہ:کینیڈین قانون
زمرہ:اکیسویں صدی کے معاہدے
زمرہ:معاہدے
الٹونا، مینی ٹوبا

**الٹونا** نامی آبادی کینیڈا کے صوبے مینی ٹوبہ کے جنوبی حصے میں ونی پگ سے 100 کلومیٹر جنوب مغرب میں واقع ہے۔ یہاں سے نارتھ ڈکوٹا کے شہر گرانڈ فورکس کا فاصلہ 133 کلومیٹر ہے جو جنوب میں واقع ہے۔ اس کا زیادہ تر علاقہ زراعت اور اس سے وابستہ کاروباروں کے لیے بسایا گیا تھا۔ اس کا جڑواں شہر آسٹریلیا میں ایمرالڈ ہے۔ 
اسے کینیڈا کا سورج مکھی کا صدر مقام بھی کہتے ہیں۔ یہاں سالانہ بنیادوں پر سورج مکھی کا میلہ بھی لگتا ہے۔ 

## معیشت
الٹونا رائن لینڈ کنزیومر کو آپریٹو کا صدر مقام تھا اور الٹونا سروس کو اوپ اور الٹونا کریڈٹ یونین بھی یہاں بنائی گئی۔ مقامی کاشتکاروں کی آمدنی پر عظیم معاشی بحران سے پڑنے والے اثر سے نمٹنے کے لیے یہ تین ادارے بہت عمدہ مقامی کاوش تھے۔ 
فریسنز کارپوریشن بھی یہاں وجود میں آئی جو پہلے ایک چھوٹا سا کنفیکشنری سٹور تھا تاہم اب یہ اتنا پھیل چکا ہے یہاں سینکڑوں افراد کام کرتے ہیں۔ شمالی امریکا کی سالانہ کتب اور دیگر کاروباری پیمانے پر چھپنے والی کتب وغیرہ کے لیے اور فل کلر آرٹ اور تعلیمی کتب کی چھپائی کے لیے یہ سب سے بڑا مرکز ہے۔ 

زمرہ:کینیڈا کے آباد مقامات
زمرہ:مانیٹوبا کے شہر
پورٹیج لا پریری، مینی ٹوبا

پورٹیج لا پریری نامی شہر کینیڈا کے صوبے مینی ٹوبا کے وسطی میدانی علاقے میں واقع ہے۔ 2006 کی مردم شماری کے مطابق اس کی کل آبادی 12728 افراد تھی۔ شہر کا کل رقبہ 24 اعشاریہ 67 مربع کلومیٹر ہے۔ یہ شہر صوبائی دارلخلافے ونی پگ سے مغرب کی جانب 70 کلومیٹر دور ہے۔ یہ شہر اسینی بوئنے دریا کے کنارے واقع ہے۔ اس دریا میں آنے والے سیلاب سے شہر اکثر ڈوبتا رہا ہے تاہم اب جھیل مینی ٹوبا کے شمال میں ایک گہرا گڑھا کھودا گیا ہے جہاں سارا سیلابی پانی ڈال دیا جاتا ہے۔
شہر کا نام فرانسیسی کے لفظ پورٹیج سے نکلا ہے جس کا مطلب ہے کہ کشتی کو اٹھا کر ایک دریا یا نہر سے دوسری تک لے جانا۔ موجودہ نام کے سلسلے میں یہ سفر لا پریری کے ذریعے جھیل مینی ٹوبا اور اسینی بوئنے دریا کے درمیان ہوا تھا۔
کینیڈا کے ماحولیات کے محکمے کے مطابق یہاں گرمیوں میں کینیڈا بھر میں سب سے زیادہ سورج چمکتا ہے۔
## خد و خال
دریا کے پاس واقع ہونے کی وجہ سے یہ شہر نقل و حمل کا اہم مرکز تھا اور بعد ازاں ملکی قومی ریلوے کی پٹڑیاں یہاں سے گذرنے کی وجہ سے اس کی اہمیت بڑھتی گئی۔ یہ تمام پٹڑیاں ایک دوسرے سے چند سو میٹر دور ہیں۔ اس وجہ سے ریلوے کے شوقین افراد کے لیے یہ جگہ بہترین ہے جہاں سے وہ ہر قسم کی ٹرینیں دیکھ سکتے ہیں۔
شہر میں درخت اگاؤ مہم تیزی سے جاری ہے اور شہر میں جنگلات پائے جاتے ہیں۔
## ذرائع نقل و حمل
پورٹیج لا پریری ریلوے اسٹیشن پر وی آئی اے ریلوے کے تحت دی کینیڈین اور ہڈسن بے کمپنی کی ٹرینیں چلتی ہیں۔
پورٹیج لا پریری کینیڈین پیسیفک ریلوے اسٹیشن پر اب مسافر بردار ٹرینیں نہیں چلتیں اور اس کو عجائب گھر بنا دیا گیا ہے۔
پورٹیج لا پریری/ساؤتھ ائیرپورٹ فضائیہ کا سابقہ اڈا ہے اور شہر کا بنیادی ہوائی اڈا بھی۔ پورٹیج لا پریری کا شمالی ہوائی اڈا بھی نزدیک ہی واقع ہے اور گھاس کی پٹی پر مشتمل ہے۔
## معیشت
معیشت کا زیادہ تر دار و مدار زراعت اور اس سے متعلق صنعتوں پر ہے۔ میک کین فوڈز اور سمپلٹ کا پلانٹ جو آلوؤں کی پروسیسنگ کرتا ہے اور میک ڈونلڈز، ونڈی اور دیگر کمپنیوں کو فرنچ فرائز فروخت کرتا ہے۔ کین اوٹ ملنگ جو دنیا بھر میں جو کی ملنگ کے بڑے مراکز میں سے ایک ہے، بھی یہاں قائم ہے۔ پورٹیج لا پریری میں سالانہ 120 سے 125 دن درجہ حرارت صفر سے زیادہ رہتا ہے جس کی وجہ سے یہاں بہت سارے فارم قائم ہیں۔ کہا جا سکتا ہے کہ شہر کی بنیادی صنعت زراعت ہے۔
## مسائل
گاڑیوں کی چوری اور انھیں نقصان پہنچانا جیسے مسائل شہر میں عام ہیں۔
رہائشی مکانات کی بھی کمی ہے۔

زمرہ:مانیٹوبا کے شہر
زمرہ:1738ء میں آباد ہونے والے مقامات
زمرہ:ویکی ڈیٹا سے مطابقت رکھنے والی مختصر تفصیل
تھامپسن، مینی ٹوبا

تھامپسن کا شہر کینیڈا کے صوبے مینی ٹوبا کے شمال میں واقع ہے۔ اسے شمال کا مرکز بھی کہا جاتا ہے کیونکہ خدمات اور تجارت کے لیے اس علاقے میں یہ بڑا مرکز ہے۔ تھامپسن کا شہر امریکی سرحد سے 830 کلومیٹر شمال، ونی پگ سے 739 کلومیٹر شمال اور فلن فلان سے 396 کلومیٹر شمال مشرق میں واقع ہے۔ اسے صوبے کا تیسرا بڑا شہر مانا جاتا ہے۔ اس کی کل آبادی 13446 نفوس پر مشتمل ہے اور یہ مزید 36000 سے 65000 افراد کو سہولیات مہیا کرتا ہے۔ یہاں موجود سہولیات عموماً اس سے کافی بڑے شہروں میں ملتی ہیں۔
## تاریخ
تھامپسن کی جدید تاریخ 1956 میں شروع ہوئی جب 4 فروری کو ایک بڑا معدنی ذخیرہ فضائی سروے میں دریافت ہوا۔ یہ فضائی سروے معدنیات کی تلاش کے سلسلے میں علاقے میں دس سال سے ہو رہا تھا۔ 1957 میں یہاں آبادی شروع ہوئی جو مینی ٹوبا کی حکومت اور ان کو لمیٹیڈ کے درمیان معاہدے کا نتیجہ تھی۔ تھامپسن ان کو کارپوریشن کے چیئرمین کے نام پر رکھا گیا ہے اور اسے باقاعدہ منصوبہ بندی کے تحت بسایا گیا ہے۔ 1970 کی دہائی کے معاشی بحران سے قبل یہاں کی آبادی 26000 افراد تھی۔ 1957 کے معاہدے کے تحت ان کو کو کیلسی جنریٹنگ سسٹم کے لیے معاشی مدد مہیا کرنی اور سی این کی لائن سے ملانے کے لیے پٹڑی بچھانی تھی۔ تھامپسن کو 1967 میں شہر کا درجہ دیا گیا جب کینیڈا کے قیام کے سو برس پورے ہوئے تھے۔ 1970 میں ملکہ الزبتھ دوم جب یہاں شاہی دورے پر آئیں تو یہاں کی آبادی 20000 ہو چکی تھی۔ آئندہ دہائیوں میں آبادی گھٹنے لگی حتٰی کہ آبادی 14000 پر آ کر گھٹنا بند ہو گئی۔ تھامپسن کو شمال کا مرکز بھی کہا جاتا ہے کیونکہ تھامپسن اس علاقے میں سیاست اور تجارت کا اہم ترین مرکز ہے۔
## معیشت
تھامپسن علاقے میں کان کنی، مل، دھاتوں کو پگھلانے اور نکل کی صفائی کا اہم اور بڑا مرکز ہے۔ یہاں آنے والے نکل میں لیبرے ڈار سے آنے والی نکل بھی شامل ہے۔
ویل ان کو لمیٹڈ کے علاوہ مینی ٹوبا ہائیڈرو، کام ائیر، ایم ٹی ایس اور صوبائی حکومتیں بھی یہاں کے اہم آجرین میں شمار ہوتی ہیں۔ ان میں سے بڑی تعداد اساتذہ اور کاروباری افراد کی ہے۔
وفاقی اور صوبائی حکومتوں کے بہت سارے دفاتر یہاں قائم ہیں۔ تھامپسن ریٹیل کا اہم مرکز ہے اور ہر عمر کے ملبوسات، جانوروں کی ضروریات، جیولری سٹور، ٹریول ایجنسیاں، گاڑیوں کے ڈیلر اور گروسری سٹور یہاں ہر جگہ مل جاتے ہیں۔ کام ائیر اور پیری میٹر ایوی ایشن ونی پگ اور تھامپسن کے درمیان براہ راست سفری سہولیات مہیا کرتی ہیں۔ وقفے وقفے سے یہاں جیٹ بھی چلتے ہیں کیونکہ تھامپسن کے ہوائی اڈے کی فضائی پٹی بوئنگ 737 کے لیے موزوں ہے۔ تاہم طویل المدتی جیٹ سروس ابھی تک کوئی بھی مہیا نہیں کر سکا۔
تھامپسن ٹرانزٹ شہریوں کے لیے ذرائع نقل و حمل مہیا کرتا ہے۔ اسے گرے گوز بس لائنز چلاتی ہے۔
حالیہ معاشی ترقی کے نتیجے میں یہاں مناسب کرائے پر رہائشی مکانات کی قلت ہو گئی ہے۔ اس ترقی کی وجہ ویل ان کو کی نکل کی کانیں اور وسکواٹم جنریٹنگ اسٹیشن کے منصوبے ہیں۔ وسکواٹم تک رسائی کے لیے سڑک کی تعمیر 2006 میں شروع ہو گئی تھی اور آبی ڈیم کے منصوبے پر کام جاری ہے جو 2012 تک مکمل ہو جائے گا۔
## سرد موسم میں ٹیسٹنگ
چونکہ تھامپسن کا موسم نیم آرکٹک نوعیت کا ہے اس لیے یہاں سرد موسم کے حوالے سے ٹیسٹنگ ہوتی رہی ہے۔ گاڑیاں بنانے والی کمپنیاں جیسا کہ کرائسلر، فورڈ اور ہمر وغیرہ اپنی گاڑیاں سردیوں میں تھامپسن میں ٹیسٹ کرتے ہیں۔ ماحولیاتی ٹیسٹ ریسرچ اور تعلیم کے لیے ایک الگ سے مرکز قائم کیا جا رہا ہے جو سال بھر خصوصی حالات میں ٹیسٹنگ کی سہولیات مہیا کرے گا۔

زمرہ:1956ء میں آباد ہونے والے مقامات
زمرہ:مانیٹوبا کے شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:کینیڈا میں کمپنی ٹاؤن
ڈافن، مینی ٹوبا

**ڈافن** کینیڈا کے صوبے مانیٹوبا کا ایک چھوٹا سا شہر ہے۔ اس کی کل آبادی 2006 میں 7906 افراد پر مشتمل تھی۔ 1898 میں اسے قائم کیا گیا اور جلد ہی غلے کی منتقلی کے حوالے سے اہم مرکز بن گیا۔ اگرچہ آج بھی علاقے کی معیشت میں زراعت کا کردار اہم رہا ہے تاہم اب صورت حال بدل رہی ہے۔

## ذرائع نقل و حمل
ڈافن کینیڈین ناردرن ریلوے اسٹیشن یہاں 1912 میں بنایا گیا۔

### زمینی
یہاں سے صوبائی شاہراہ نمبر 5، 10، 20، 5 اے، 10 اے اور 20 اے گذرتی ہیں۔

### فضائی
ڈافن کا ہوائی اڈا اس علاقے میں کام کرتا ہے۔

### ریل
ڈافن میں کینیڈین نیشنل کی لائن گذرتی ہے جو وی آئی اے ریل بھی استعمال کرتی ہے۔

## محل وقوع
ڈافن مغربی مینی ٹوبا میں ڈک ماؤنٹین صوبائی پارک کے اور رائیڈنگ ماؤنٹین نیشنل پارک کے نزدیک واقع ہے۔ ڈافن مینی ٹوبا جھیل اور ڈافن جھیل کے پاس سے گذرتا ہے اور جھیل ونی پیگوئسس یہاں سے شمال میں واقع ہے۔

زمرہ:1898ء میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:مانیٹوبا کے شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:کینیڈا کے شہر
زمرہ:شمالی امریکا کے آباد مقامات
ورڈن، مینی ٹوبا

**ورڈن** کی آبادی کینیڈا کے صوبے مینی ٹوبا میں واقع ہے۔ یہاں کی کل آبادی 3010 افراد ہے۔

## تیل کا دریافت ہونا
1951 میں یہاں پہلی بار تیل دریافت ہوا۔ اسے مینی ٹوبا کے تیل کا صدر مقام بھی کہتے ہیں۔ اسے علاقائی مرکز کی حیثیت حاصل ہے جو جنوب مغربی مینی ٹوبہ کو مختلف سہولیات مہیا کرتا ہے۔

## ترقی
ورڈن کو مقامی سطح پر مانچسٹر بھی کہا جاتا ہے۔ ابتدا میں اس کی حیثیت محض زرعی تھی تاہم 18ویں صدی میں ریلوے کی آمد کی وجہ سے اور پھر 1950 کی دہائی میں تیل کی دریافت سے اس کی زرعی حیثیت گم ہو کر رہ گئی۔ 

## جغرافیہ
یہ شہر ٹرانس کینیڈا ہائی وے اور ہائی وے نمبر 83 کے ملاپ پر واقع ہے۔
زمرہ:ویکی ڈیٹا سے مطابقت رکھنے والی مختصر تفصیل
زمرہ:1904ء کی تاسیسات
نی پوا، مینی ٹوبا

**نی پوا** نامی شہر کینیڈا کے صوبے مینی ٹوبا میں ییلو ہیڈ ہائی وے جہاں ہائی وے نمبر 5 سے ملتی ہے، پر واقع ہے۔ 2006 کی مردم شماری کے مطابق یہاں کی کل آبادی 3298 افراد تھی۔ اسے 1883 میں بسایا گیا تھا۔

## تاریخ
مقامی لوگوں کے نزدیک یہ جگہ شکار اور گلہ بانی کے لیے اچھی تھی۔ نی پوا کا مطلب مقامی زبان میں "بکثرت" ہے۔ یہ نام پہلی بار 1873 میں استعمال ہوا۔ غالباً یہ نام "کری" زبان سے نکلا ہے۔ پہلے پہل کھالوں کے تاجر اور نئے آباد کار لوگ اس علاقے کو اس کے مناسب موسم، زرخیز مٹی اور بہترین فصلوں کے حوالے سے جانتے تھے۔ 
1870 میں جب مینی ٹوبا کا صوبہ بنایا گیا تو نی پوا علاقہ "نارتھ ویسٹ ریاست" میں شامل تھا۔ اس وقت مینی ٹوبا انتہائی چھوٹا سا صوبہ تھا اور نی پوا اس صوبے کے بالکل نزدیک شمال میں واقع تھا۔ اگلی تین دہائیوں میں نو آباد کاروں کا جم غفیر یہاں آتا گیا۔ پہلے پہل برطانوی جزائر اور پھر مشرقی یورپ سے لوگ یہاں آ کر آباد ہونے لگے۔ 1881 میں مینی ٹوبا کی شمالی سرحد کو بڑھا کر موجودہ مقام تک لایا گیا اور اس طرح نی پوا مینی ٹوبا میں شامل ہو گیا۔
## معیشت
نی پوا کی معیشت کا انحصار زراعت پر ہے۔ علاقے میں موجود کھیتوں میں کئی طرح کی فصلیں اگائی جا سکتی ہیں اور مویشی بھی پالے جاتے ہیں۔ نی پوا علاقے میں اہم زرعی مرکز کی حیثیت رکھتا ہے۔
نی پوا کے کاشتکار دنیا بھر میں بہترین للی پیدا کرتے ہیں۔ یہ پھول نی پوا سے براہ راست دنیا بھر میں بھیجے جاتے ہیں۔ اس وجہ سے اسے دنیا بھر میں للی کا صدر مقام کہا جاتا ہے۔
## صحت
نی پوا کے ضلعی میموریل ہسپتال میں کل 38 بستر، جراحی، لیبارٹری، ایکس رے، الٹرا ساؤنڈ، فزیو تھراپی، لیپروسکوپک سرجری اور کیمو تھراپی کی سہولیات ہیں۔ 
## ذرائع نقل و حمل
شہر ییلو ہیڈ ہائی وے نمبر 16 اور ہائی وے نمبر 5 پر واقع ہے۔ یہاں سے برانڈن 45 منٹ اور ونی پگ 2 گھنٹے کی مسافت پر ہے۔ نی پوا سے رائیڈنگ نیشنل پارک ایک گھنٹے کی مسافت پر ہے۔ یہاں کے ہوائی اڈے پر 3500 فٹ طویل رن وے موجود ہے جو چھوٹے جیٹ اور فضائی ایمبولینس کے لیے مناسب ہے۔ مال بردار ریل گاڑیاں بھی چلتی ہیں۔ گرے گوز اور گرے ہاؤنڈ بسیں بھی یہاں سے گذرتی ہیں۔
زمرہ:1883ء میں آباد ہونے والے مقامات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مختلف مختصر وضاحت
زمرہ:مانیٹوبا کے شہر
زمرہ:شمالی امریکا کے آباد مقامات
مورڈن، مینی ٹوبا

**مورڈن** (Morden) کینیڈا کے صوبے مینی ٹوبا (Manitoba) کا ایک بڑا قصبہ ہے۔ اس کی کل آبادی 2006ء کی مردم شماری کے مطابق 6571 افراد تھی۔ قریب واقع ونکلر شہر سے یہ دس منٹ کے فاصلے پر ہے۔

## تاریخ
شروع میں اس کا نام چیوال تھا تاہم مورڈن کی بنیاد 1882ء میں پڑی جب کینیڈین پیسیفک ریلوے نے اس جگہ سے پٹڑی گزاری جہاں آج یہ قصبہ واقع ہے۔ اس جگہ ٹرینیں آ کر رکتی تھیں اور یہاں پینے اور ریل گاڑیوں کو ٹھنڈا کرے کے لیے پانی موجود تھا۔ بعد ازاں اس کا نام بدل کر مورڈن رکھ دیا گیا اور یکم جنوری 1882 کو بلدیہ بنا۔

## ذرائع نقل و حمل
نقل و حمل کے لیے یہاں بنیادی حیثیت شاہراہوں کو حاصل ہے۔ 
مورڈن میں ایک چھوٹا سا دیہاتی ہوائی اڈا موجود ہے جسے مورڈن ریجنل ایرو ڈروم کہتے ہیں۔ یہاں دو پختہ رن وے ہیں جو 1212 میٹر جبکہ ایک گھاس کی پٹی ہے جو 914 میٹر طویل ہے۔ 
یہاں ٹیکسی سروس بھی چلتی ہے اور گرے ہاؤنڈ بسیں بھی کام کرتی ہیں۔

## آبادی
مورڈن کی آبادی 2006ء میں 6571 افراد پر مشتمل تھی۔ اوسط گھریلو آمدنی 42395 ڈالر سالانہ ہے جو صوبائی اوسط سے کم ہے۔

زمرہ:کینیڈا کے شہر
زمرہ:مانیٹوبا کے شہر
زمرہ:ویکی ڈیٹا سے مطابقت رکھنے والی مختصر تفصیل
سل کرک، مینی ٹوبا

سل کرک کا شہر مغربی کینیڈا کے صوبے مینی ٹوبا میں واقع ہے اور صوبائی دارلخلافے ونی پگ سے 22 کلومیٹر شمال مشرق میں دریائے سرخ کے کنارے آباد ہے۔ 2006 کی مردم شماری کے مطابق یہاں کی کل آبادی 9515 افراد ہے۔
یہاں کی معیشت کے اہم ستونوں میں سیاحت، مقامی سٹیل مل اور ذہنی امراض کے علاج کا ایک بڑا مرکز شامل ہیں۔ ہائی وے نمبر 9 شہر کو ونی پگ سے ملاتی ہے۔ کینیڈین پیسیفک ریلوے بھی یہاں کام کرتی ہے۔
زمرہ:کامنز زمرہ جس کا ربط ویکی ڈیٹا پر ہے
زمرہ:مانیٹوبا کے شہر
زمرہ:ویکی ڈیٹا سے مطابقت رکھنے والی مختصر تفصیل

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
سٹین بیچ، مانیٹوبا

**سٹین بیچ** نامی شہر کینیڈا کے صوبے مینی ٹوبا میں واقع ہے اور اس کی کل آبادی تقریباً 13000 ہے۔ یہ شہر صوبائی دار الخلافہ ونی پگ کے قریب ہی واقع ہے۔ جنوب مشرقی مینی ٹوبا میں علاقائی مرکز ہونے کی وجہ سے یہ شہر تقریباً 5000 افراد کی ضروریات پوری کرتا ہے۔ اس کی آبادی مینی ٹوبا میں سب سے زیادہ تیزی سے بڑھ رہی ہے۔

## تاریخ
سٹین بیچ (جرمن زبان میں اس کا مطلب "پتھریلا دریا" ہے) کو 1874 میں جرمن بولنے والے روسی آباد کاروں نے آباد کیا تھا۔ آج سٹین بیچ کو گاڑیوں کا شہر کہتے ہیں کیونکہ 1914 میں مغربی کینیڈا میں فورڈ کا پہلا ڈیلر یہاں قائم ہوا تھا۔ 2003 کے ریفرنڈم میں انتہائی کم اکثریت سے شہریوں نے شراب پر پابندی کا قانون ختم کیا۔

## معیشت
جنوب مشرقی مینی ٹوبا کا معاشی مرکز ہونے کی وجہ سے یہاں پرچون کا شعبہ اہم آجر کا درجہ رکھتا ہے۔ بڑے بڑے مینو فیکچرنگ پلانٹ بھی یہاں کافی ملازمتیں مہیا کر رہے ہیں۔ زراعت جو اس علاقے کی روایتی صنعت ہے، آج بھی یہاں کی معیشت میں اہم درجہ رکھتی ہے۔

## ذرائع نقل و حمل
### رسائی
سٹین بیچ اس حوالے سے منفرد ہے کہ یہاں ریل گاڑی نہیں پہنچتی۔ اس لیے زیادہ تر نقل و حمل شاہراہوں سے ہوتی ہے۔ یہ شہر ونی پگ سے جنوب مشرق میں تقریباً 50 کلومیٹر دور سیدھی لکیر میں واقع ہے۔ اس فاصلے کا دو تہائی حصہ ہائی وے نمبر 1 پر طے ہوتا ہے۔ بقیہ حصہ ہائی وے نمبر 12 سے ہوتا ہے۔ دونوں شاہراہیں چار رویہ ہیں اور درمیان سے منقسم ہیں۔ ہائی وے نمبر 12 سٹین بیچ سے آگے جنوب کی طرف یک رویہ ہو جاتی ہے اور امریکی سرحد کو جاتی ہے۔ گرے گوز بس لائنز یہاں بھی چلتی ہے۔ ونی پوگ کا ونی پگ جیمز آرمسٹرانگ رچرڈسن انٹرنیشنل ائیرپورٹ یہاں سے ایک گھنٹے کی مسافت پر ہے۔

### ہوائی اڈے
سٹین بیچ کا اپنا ہوائی اڈا ہے جو وفاقی حکومت سے منظور شدہ ہے۔ اس کا نام سٹین بیچ ائیرپورٹ ہے۔ اس کا بڑا رن وے 914 میٹر طویل اور 23 میٹر چوڑا ہے۔ اس کی سطح اسفالٹ سے بنی ہے۔ رات کے استعمال کے لیے بیکن اور روشنیوں کا بھی انتظام ہے۔ ایندھن اور سروس کی سہولیات بھی موجود ہیں جو یہاں کے مقامی فلائنگ کلب کے زیر انتظام ہیں۔

شہر کے جنوب میں ہاروز ائیر سروس ایک ہوائی اڈا چلاتی ہے۔ اس کا بڑا رن وے 945 میٹر طویل اور 30 میٹر چوڑا ہے۔ دوسرا رن وے 559 میٹر طویل اور 30 میٹر چوڑا ہے۔ دوسرا رن وے پہلے رن وے کو شمال کی طرف کاٹتا ہوا جاتا ہے۔

زمرہ:سٹین بیچ، مانیٹوبا
زمرہ:1874ء میں آباد ہونے والے مقامات
زمرہ:مانیٹوبا کے شہر
زمرہ:ویکی ڈیٹا سے مطابقت رکھنے والی مختصر تفصیل
زمرہ:کینیڈا کے شہر
دی پاس، مینی ٹوبا

**دی پاس** نامی قصبہ کینیڈا کے صوبے مینی ٹوبا میں واقع ہے۔ یہ شہر صوبائی دار الخلافہ ونی پگ سے 630 کلومیٹر شمال مغرب میں ساسکیچوان کی سرحد کے پاس واقع ہے۔ شمال کی راہداری کے عرف سے جانا جانے والا یہ قصبہ شمالی مینی ٹوبا میں کئی صنعتیں سمائے ہوئے ہے اور 15,000 افراد کی آبادی کے لیے سہولیات مہیا کرتا ہے۔ علاقے کی معیشت کے اہم ستونوں میں زراعت، جنگلات، تجارتی پیمانے پر ماہی گیری، سیاحت، نقل و حمل اور خدمات شامل ہیں۔ کاغذ اور لکڑی تیار کرنے والا کارخانہ اہم آجر ہے۔ دی پاس میں یونیورسٹی کالج آف دی نارتھ کا ایک کمیپس موجود ہے۔

## تاریخ
کری لوگ یہاں کے اصل آباد کار تھے۔ یہ لوگ پریری علاقوں سے کوئی 9,000 سال قبل یہاں آئے۔ پہلی بار یورپین افراد کی آمد ہنری کیلسے سے شروع ہوئی جو ہڈسن بے کمپنی کا ملازم تھا۔ 1690ء سے 1692ء کے دوران میں اس نے یہاں کا سفر کیا تھا۔

## حکومت اور سیاست
دی پاس میں ایک میئر اور چھ کونسلر ہوتے ہیں جو عام انتخابات میں چنے جاتے ہیں۔

## حوالہ جات

زمرہ:مانیٹوبا کے شہر
زمرہ:کامنز زمرہ جس کا ربط ویکی ڈیٹا پر ہے
باغ

[تصغیر|[شالامار باغ، لاہور]]

[تصغیر|[جودھپور، بھارت میں واقع امید بھون کا باغ]]

**باغ** ایک ایسی جگہ ہوتی ہے جہاں منصوبہ بندی کے تحت تفریح طبع کے لیے پھول اور دیگر پودے لگائے جاتے ہیں۔

زمرہ:باغات
زمرہ:طبیعی منظر
843ء

## جنورى

## فرورى

## مارچ

## اپريل

## مئی

## جون

## جولائی

## اگست

## ستمبر

## اکتوبر

## نومبر

## دسمبر

زمرہ:843ء
زمرہ:نویں صدی
زمرہ:ویکی ڈیٹا سے مختلف مختصر وضاحت

## مزید دیکھیے
* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
833ء

## مئی
بدھ7 مئی— سیرت نگار ابو محمد عبد الملک ابن ہشام بن ایوب المغافری مصر میں اِنتقال کر گئے۔ انھوں نے ابن اسحاق کی سیرۃ الرسول اللہ کو دوبارہ جدید روایات کی بنیاد پر ترتیب دیا تھا۔ جو اب سیرت ابن ہشام کے نام سے مشہور ہے۔

## اگست
* جمعرات 7 اگست— عباسی خلیفہ مامون الرشید بمقام طرسوس اِنتقال کرگیا۔ اُس وقت اُس کی عمر شمسی47 سال اور قمری 48 سال تھی۔

## حوالہ جات


زمرہ:نویں صدی
قدرتی قاتل ت خلیہ

قدرتی قاتل ت خلیات (Natural killer T cells) کی اصطلاح خون میں موجود ایسے خلیات پر ادا کی جاتی ہے کہ جن میں قدرتی قاتل خلیات اور ت خلیات دونوں کے کچھ اوصاف (حاصلین یا receptors) پائے جاتے ہوں۔ اپنے تخلق کے اعتبار سے یہ قدرتی قاتل ت خلیات، سفید خونی خلیات کی ایک قسم میں شمار ہوتے ہیں جن کو سیالویات (lymphocytes) کہا جاتا ہے؛ اور ان سیالویات خلیوں کی پھر ایک قسم ہوا کرتی ہے جس کو ت خلیہ کہتے ہیں پھر ان ت خلیات کی ایک اور ذیلی قسم (حاصلین) کی بنیادوں پر عمل میں لائی جاتی ہے جسے قدرتی قاتل ت خلیہ کہتے ہیں۔ سالماتی حیاتیات یا خوشۂ تمایز یعنی CD کے اعتبار سے قدرتی قاتل ت خلیات یا تو خوشۂ تمایز4 یعنی CD4 مثبت ہو سکتے ہیں اور یا پھر خوشۂ تمایز4 (CD4) اور خوشۂ تمایز8 (CD8) دہرے منفی ہو سکتے ہیں۔

زمرہ:انسانی خلیات
زمرہ:خون
زمرہ:مناعیات
ویڈیو کارڈ

Left|تصغیر|
ایک **گرافکس کارڈ**، جسے **ویڈیو کارڈ** یا GPU (گرافکس پروسیسنگ یونٹ) کے نام سے بھی جانا جاتا ہے، بیادی طور پر ایک توسیعی کارڈ ہے اور کسی بھی کمپیوٹر کے لیے ایک اہم جزو ہے جس کے لیے اعلیٰ معیار کے بصری کی ضرورت ہوتی ہے۔ یہ بنیادی طور پر ایک خصوصی سرکٹ بورڈ ہے جو آپ کی کمپیوٹر اسکرین پر تصاویر، ویڈیوز اور اینیمیشنز کو پروسیس اور رینڈر کرتا ہے۔
گرافکس کارڈ سی پی یو سے خام بصری ڈیٹا لیتا ہے اور اسے ان تصاویر اور اینیمیشنز میں تبدیل کرتا ہے جو آپ اپنی اسکرین پر دیکھتے ہیں۔ مجموعی طور پر، اگر آپ اپنے کمپیوٹر کو ایسی سرگرمیوں کے لیے استعمال کرتے ہیں جو اعلیٰ معیار کے بصری اور ہموار کارکردگی کا تقاضا کرتی ہیں، تو ایک سرشار گرافکس کارڈ ایک ضروری سرمایہ کاری ہے۔

زیادہ تر گرافکس کارڈ سادہ ڈسپلے آؤٹ پٹ تک محدود نہیں ہیں۔ گرافکس پروسیسنگ یونٹ کو اضافی پروسیسنگ کے لیے استعمال کیا جا سکتا ہے، جو سی پی یو سے بوجھ کو کم کرتا ہے۔ مزید برآں، کمپیوٹنگ پلیٹ فارمز جیسے اوپن جی ایل عام مقصد کے کمپیوٹنگ کے لیے گرافکس کارڈ استعمال کرنے کی اجازت دیتے ہیں۔

## اعلی معیار کے بصری/مناظر
زیادہ تر CPUs میں پائے جانے والے مربوط گرافکس کے مقابلے میں، سرشار گرافکس کارڈ نمایاں طور پر بہتر کارکردگی اور بصری معیار پیش کرتے ہیں، جو انھیں کاموں کے لیے مثالی بناتے ہیں جیسے:
### گیمنگ
ہائی ریزولوشن ٹیکسچرز، پیچیدہ روشنی کے اثرات اور ہموار فریم ریٹ ایک طاقتور گرافکس کارڈ پر بہت زیادہ انحصار کرتے ہیں۔
### ویڈیو ایڈیٹنگ
ہائی ڈیفینیشن ویڈیوز میں ترمیم کرنے کے لیے اہم پروسیسنگ پاور کی ضرورت ہوتی ہے، جو ایک سرشار گرافکس کارڈ فراہم کر سکتا ہے۔

## حوالہ جات

## مزید دیکھیے
* جزو ملحقہ بین اتصال

زمرہ:امریکی ایجادات
زمرہ:ویڈیو کارڈز
زمرہ:گرافکس ہارڈ ویئر
زمرہ:ویکی ڈیٹا سے مختلف مختصر وضاحت
زمرہ:چھوٹے پیغام خانوں کا استعمال کرنے والے مضامین
زمرہ:اطلاعاتی اکائیاں
زمرہ:ویڈیو
799ء

## جنوری

## فروری

## مارچ

## اپریل

## مئی

## جون

## جولائی

## اگست

## ستمبر

## اکتوبر

## نومبر

## دسمبر

زمرہ:799ء
زمرہ:آٹھویں صدی
زمرہ:سانجہ جات نامکمل برائے سنین
زمرہ:790ء کی دہائی
فرینکفرٹ

**فرینکفرٹ** (یا **فرانکفرٹ**) **ام مائین** () جرمن ریاست ہیسے کا سب سے بڑا شہر ہے۔ عام طور پر صرف **فرینکفرٹ** کے طور پر جانا جاتا ہے۔ جرمنی میں پانچواں بڑا شہر ہے جو 2010ء میں 688،249 نفوس کی آبادی کے ساتھ نمایاں ہے اور جرمنی کا دوسرا سب سے بڑا میٹروپولیٹن علاقہ ہے۔
فرینکفرٹ جرمنی کے مالی اور نقل و حمل کا مرکز ہونے کے ساتھ براعظم یورپ میں سب سے بڑا مالیاتی مرکز بھی ہے۔ یہ یورپی مرکزی بینک، جرمن فیڈرل بینک، فرینکفرٹ سٹاک ایکسچینج اور فرینکفرٹ تجارتی نماٰیش کے علاوہ کئی بڑے کمرشل بینکوں کا مرکز بھی ہے۔ فرینکفرٹ کا ہوائی اڈا دنیا کے مصروف ترین بین الاقوامی ہوائی اڈوں میں سے ایک ہے اور فرینکفرٹ مرکزی اسٹیشن یورپ میں سب سے بڑی ٹرمینل اسٹیشنوں میں سے ایک ہے، ساسیج کروز یورپ میں سب سے زیادہ استعمال ہونے والاآٹو بین انٹر چینج ہے۔ فرینکفرٹ جرمنی کے سابق امریکی کاروبار زون میں واقع ہے اور اسے پہلے جرمنی میں امریکی فوج کے ہیڈ کوارٹر کے طور پر جانا جاتا تھا۔
تصغیر|فرینکفرٹ کا ایک منظر

## حوالہ جات

زمرہ:فرینکفرٹ
زمرہ:پہلی صدی کی تاسیسات
زمرہ:پہلی صدی میں آباد ہونے والے مقامات
زمرہ:تاریخی یہودی اسماج
زمرہ:جرمنی کے بندرگاہ شہر اور ٹاؤن
زمرہ:جرمنی میں یونیورسٹی شہر
زمرہ:یورپ میں پہلی صدی کی تاسیسات
زمرہ:ویکی ڈیٹا سے مختلف مختصر وضاحت
زمرہ:جرمنی میں مرگ انبوہ کے مقامات
زمرہ:ہیسے کے اضلاع
زمرہ:جرمنی میں تاسیسات
ماروی مظہر

**ماروی مظہر** کا تعلق پاکستان پیپلز پارٹی سے ہے۔ وہ سندھ کے ضلع دادو سے صوبائی اسمبلی کی رکن متنخب ہوئیں۔ وہ پیپلز پارٹی کے پارلیمانی رکن پیر مظہر الحق کی صاحبزادی ہیں۔ 

## بیرونی روابط
* [ماروی مظہر: [سندھ صوبائی اسمبلی] ]

زمرہ:بقید حیات شخصیات
زمرہ:پاکستان پیپلز پارٹی کے سیاست دان
زمرہ:پاکستانی سیاست دان
زمرہ:پاکستانی سیاسی خواتین
زمرہ:سندھی شخصیات
زمرہ:سندھی سیاست دان
عبد الوہاب خان

**عبد الوہاب خان** پاکستان کی ایوان زیریں پاکستان (قومی اسمبلی) کے تیسرے مکلم تھے۔

زمرہ:1898ء کی پیدائشیں
زمرہ:1972ء کی وفیات
زمرہ:بقید حیات شخصیات
زمرہ:پاکستانی ارکان قومی اسمبلی 1955ء تا 1958ء
زمرہ:پاکستانی سیاست دان
زمرہ:قومی اسمبلی پاکستان کے اسپیکر
زمرہ:ضلع باریسال کی شخصیات
زمرہ:قومی اسمبلی پاکستان کے رکن کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بیسویں صدی کی بنگالی شخصیات
زمرہ:بنگال کے ارکان قانون ساز اسمبلی 1937ء تا 1945ء
زمرہ:کلکتہ یونیورسٹی کے فضلا
چوہدری امیر حسین

**چودھری امیر حسین** پاکستان کی ایوان زیریں (قومی اسمبلی) کے سترہویں مکلم تھے۔

## بیرونی روابط
* چودھری امیر حسین کا تعارف

زمرہ:1942ء کی پیدائشیں
زمرہ:اکیسویں صدی کے پاکستانی سیاست دان
زمرہ:بقید حیات شخصیات
زمرہ:پاکستان مسلم لیگ (ف) کے سیاست دان
زمرہ:پاکستان مسلم لیگ (ق) کے سیاست دان
زمرہ:پاکستان مسلم لیگ (ن) کے سیاست دان
زمرہ:پاکستانی سیاست دان
زمرہ:پنجابی شخصیات
زمرہ:سیالکوٹی شخصیات
زمرہ:فضلا جامعہ پنجاب
زمرہ:گجر
زمرہ:قومی اسمبلی پاکستان کے اسپیکر
زمرہ:قومی اسمبلی پاکستان کے رکن کے نامکمل مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:قائم مقام صدر پاکستان
زمرہ:صدور پاکستان
زمرہ:جموں و کشمیر کی شخصیات
گوہر ایوب خان

**گوہر ایوب خان** پاکستان کی ایوان زیریں پاکستان (قومی اسمبلی) کے چودھویں مکلم تھے۔ اس کے علاوہ وہ پاکستان کے وزیر خارجہ بھی رہ چکے ہیں۔ گوہر ایوب سابق فیلڈ مارشل صدر ایوب خان کے صاحبزادے اور سیکرٹری جنرل پی ٹی آئی عمر ایوب کے والد تھے۔
## پیدائش
گوہر ایوب خان 8 جنوری 1937ء کو ضلع ہری پور کے گاؤں ریحانہ میں پیدا ہوئے۔

## ابتدائی زندگی
گوہر ایوب خان نے رائل ملٹری اکیڈمی سینڈ ہرسٹ سے تعلیم حاصل کرنے کے بعد 1959ء کو پاک فوج میں کمیشن حاصل کیا، اپنی فوجی ملازمت کے دوران انھوں نے اپنے والد کے معاون کیمپ کے طور پر خدمات انجام دیں، 1962ء تک فوج میں رہے، انھوں نے 1965ء کے صدارتی انتخابات کے بعد اپنے والد کی صدارتی حکمرانی کو برقرار رکھنے میں اہم کردار ادا کیا اور ان کے ساتھ متعدد غیر ملکی دوروں پر سفر کیا۔ 1962 میں کپتان کے عہدے سے استعفا دینے کے بعد انھوں نے ایک کاروباری گروپ قائم کیا پھر 1974ء کو سیاست میں قدم رکھا۔

## سیاسی زندگی
ان کا تعلق ترین فیملی سے تھا۔
وہ پاکستان کے پہلے فوجی صدر فیلڈ مارشل ایوب خان کے صاحبزادے اور تحریک انصاف کے سیکریٹری جنرل عمر ایوب خان کے والد تھے۔
ان کے بھتیجے یوسف ایوب خان ضلع ناظم ہری پور جبکہ اکبر ایوب خان اور ارشد ایوب خان وزیراعلٰی پرویز خٹک کے دور میں صوبائی وزرا کے عہدوں پر فائز رہے۔
گوہر ایوب متعدد مرتبہ ہری پور سے رکن قومی اسمبلی منتخب ہوئے اور وزیر اعظم نواز شریف کے دور میں وزیر خارجہ اور سپیکر قومی اسمبلی کے عہدوں پر فائز رہے۔

وہ وزیر اعظم بے نظیر بھٹو کے دوسرے دورِ حکومت میں 4 نومبر 1990 سے 17 اکتوبر 1993 تک مسلم لیگ ن کی جانب سے قومی اسمبلی میں ڈپٹی اپوزیشن لیڈر رہے۔

وہ 4 نومبر 1990ء کو قومی اسمبلی کے اسپیکر منتخب ہوئے اور 17 اکتوبر 1993ء تک اس عہدے پر فائز رہے۔

گوہر ایوب 25 فروری 1997 سے 7 اگست 1998 تک پاکستان کے وزیر خارجہ رہے۔
پاکستان نے جب 28 مئی 1998 کو ایٹمی دھماکے کیے تو اس وقت گوہر ایوب خان پاکستان کے وزیر خارجہ تھے۔

سابق جنرل پرویز مشرف نے 1999ء میں ملک میں مارشل لانافذ کیا تو اس کے بعد گوہر ایوب خان نے مسلم لیگ (ن) سے راہیں جدا کر لیں اور مشرف سے جاملے تاہم 2002ء میں قانونی قدغن کے باعث انتخابات میں حصہ نہ لے سکے۔

## تصانیف
گوہر ایوب خان کی خودنوشت سوانح عمری انگریزی میں Glimpses into the Corridors of Powerکے نام سے اشاعت پزیر ہو چکی ہے

## وفات
17 نومبر 2023ء بروز جمعہ کو وفات پا گئے، بوجہ علالت اسلام آباد کے نجی ہسپتال میں زیرِ علاج تھے، 18 نومبر کو ضلع ہری پور میں ان کے آبائی گاؤں ریحانہ کے قبرستان میں تدفین کی گئی۔

## حوالہ جات

## بیرونی روابط
* مجلہ ٹائم

زمرہ:آرمی برن ہال کالج کے فضلا
زمرہ:پاکستان مسلم لیگ (ن) کے سیاست دان
زمرہ:پاکستان میں اموات
زمرہ:پاکستانی ارب پتی
زمرہ:پاکستانی ارکان قومی اسمبلی 1965ء تا 1969ء
زمرہ:پاکستانی ارکان قومی اسمبلی 1977ء
زمرہ:پاکستانی ارکان قومی اسمبلی 1990ء تا 1993ء
زمرہ:پاکستانی ارکان قومی اسمبلی 1993ء تا 1996ء
زمرہ:پاکستانی ارکان قومی اسمبلی 1997ء تا 1999ء
زمرہ:پاکستانی چیف ایگزیکٹو
زمرہ:پاکستانی سیاست دان
زمرہ:پاکستانی صنعت کار
زمرہ:پاکستانی عسکری کارکنان
زمرہ:پاکستانی کاروباری شخصیات
زمرہ:پشتون شخصیات
زمرہ:خاندان ایوب خان
زمرہ:خیبر پختونخوا کے سیاستدان
زمرہ:سربراہاں ریاست کے بچے
زمرہ:صدور پاکستان کے بچے
زمرہ:ضلع ہری پور کی شخصیات
زمرہ:عہدیداران پاک فوج
زمرہ:فوجیوں کے بچے
زمرہ:قومی اسمبلی پاکستان کے اسپیکر
زمرہ:نواز شریف انتظامیہ
زمرہ:وزرائے خارجہ پاکستان
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی منصوبہ پاکستان کے مضامین
زمرہ:ہندکو شخصیات
زمرہ:1937ء کی پیدائشیں

زمرہ:2023ء کی وفیات